Ministru kabineta noteikumu projekta „Grozījumi Ministru kabineta 2013.gada 17.septembra noteikumos Nr.880 „Lauksaimniecības datu centra publisko maksas pakalpojumu cenrādis”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ciltsdarba un dzīvnieku audzēšanas likuma pārejas noteikumu 2.punkts;  likuma “Par nodokļiem un nodevām” pārejas noteikumu 165.punkts;  Likuma par budžetu un finanšu vadību 5.panta devītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik saskaņā ar Ciltsdarba un dzīvnieku audzēšanas likumu un likumu “Par nodokļiem un nodevām” valsts nodeva ir jāmaksā par šādiem Lauksaimniecības datu centra (turpmāk – datu centrs) sniegtajiem pakalpojumiem ciltsdarba jomā:  • sertifikāta izsniegšanu lauksaimniecības dzīvnieku pārraudzības, vērtēšanas, mākslīgās apsēklošanas un olšūnu un embriju transplantācijas darba veikšanai,  • ganāmpulka reģistrēšanu,  • novietnes reģistrēšanu,  • zirga pases izgatavošanu,  • zirga pases dublikāta izgatavošanu,  • zirga pases izgatavošanu steidzami (vienas darbdienas laikā).  Ievērojot Ministru kabineta 20.03.2012. sēdes protokolā Nr.16 31.§ noteikto, visām ministrijām bija jāizvērtē to kompetencē esošās valsts nodevas un maksas pakalpojumi. Zemkopības ministrija, izvērtējot nodevas, secināja, ka Ciltsdarba un dzīvnieku audzēšanas likumā noteiktās valsts nodevas pēc būtības atbilst maksas pakalpojuma definīcijai. Tāpēc tika izdarīti gorījumi Ciltsdarba un dzīvnieku audzēšanas likumā un likumā “Par nodokļiem un nodevām”.  Ciltsdarba un dzīvnieku audzēšanas likuma pārejas noteikumu 2.punkts nosaka, ka līdz šim spēkā esošās valsts nodevas ciltsdarba jomā zaudē spēku 2015.gada 1.janvārī. Atbilstoši grozījumi par nodevu izslēgšanu izdarīti arī likumā “Par nodokļiem un nodevām”.  Lai samaksas apmēru par minēto pakalpojumu sniegšanu iekļautu datu centra maksas pakalpojumu cenrādī (turpmāk – cenrādis), ir sagatavots Ministru kabineta noteikumu projekts „Grozījumi Ministru kabineta 2013.gada 17.septembra noteikumos Nr.880 „Lauksaimniecības datu centra publisko maksas pakalpojumu cenrādis”” (turpmāk – projekts).  Tā kā visi projektā iekļautie pakalpojumi tiek sniegti valsts pārvaldes uzdevuma ietvaros, maksai par šiem pakalpojumiem netiek piemērots pievienotās vērtības nodoklis:  1) sertifikāta izsniegšana lauksaimniecības dzīvnieku pārraudzības, vērtēšanas, mākslīgās apsēklošanas un olšūnu un embriju transplantācijas darba veikšanai – pakalpojumu sniedz saskaņā ar Ciltsdarba un dzīvnieku audzēšanas likuma 5.panta 8. punktu un Ministru kabineta 2011.gada 12.jūlija noteikumiem Nr.566 “Kārtība, kādā apmāca fiziskās personas, kas veic lauksaimniecības dzīvnieku vērtēšanu, pārraudzību, mākslīgo apsēklošanu, olšūnu un embriju transplantāciju, un kārtība, kādā šīm personām izsniedz un anulē sertifikātus un apliecību” (turpmāk – noteikumi Nr.566);  Pašlaik cenrādī (pielikuma 1.10.apakšpunkts) ir noteikta maksa par apliecības izsniegšanu pārraudzības vai mākslīgās apsēklošanas darba veikšanai vienā ganāmpulkā. Bet, ja persona vēlas sniegt dzīvnieku pārraudzības, vērtēšanas, mākslīgās apsēklošanas vai olšūnu un embriju transplantācijas pakalpojumu, tai ir jāsaņem sertifikāts saskaņā ar noteikumiem Nr.566, tāpēc arī maksa par sertifikāta izsniegšanu ir iekļauta projektā (cenrāža pielikuma 1.13.apakšpunkts);  2) jauna ganāmpulka un jaunas novietnes reģistrēšana (cenrāža pielikuma 1.14.–1.15.apakšpunkts) – pakalpojumu sniedz saskaņā ar Ciltsdarba un dzīvnieku audzēšanas likuma 5.panta 1.punktu un Ministru kabineta 2014.gada 15.jūlija noteikumiem Nr.393 “Lauksaimniecības un akvakultūras dzīvnieku, to ganāmpulku un novietņu reģistrēšanas kārtība, kā arī lauksaimniecības dzīvnieku apzīmēšanas kārtība” (turpmāk – noteikumi Nr.393);  3) zirga pases izgatavošana, zirga pases dublikāta izgatavošana, zirga pases izgatavošana steidzami – pakalpojumu sniedz saskaņā ar Ciltsdarba un dzīvnieku audzēšanas likuma 5.panta 1.punktu un noteikumiem Nr.393;  4) turklāt projekts paredz cenrādī precizēt pielikuma 1.1. un 1.2.apakšpunktu, nosakot, ka arī maksai par liellopa pases sagatavošanu un izsniegšanu dzīvnieka eksportam nepiemēro pievienotās vērtības nodokli. 2011.gada 18.janvārī tika pieņemti grozījumi Ministru kabineta 2003.gada 16.decembra noteikumos Nr.712 “Dzīvnieku, ganāmpulku un novietņu reģistrēšanas un dzīvnieku apzīmēšanas kārtība” (turpmāk – noteikumi Nr.712), nosakot, ka datu centrs sagatavo liellopu pases liellopu eksportam. Norma par to, ka datu centrs sagatavo liellopu pases liellopu eksportam, ir iekļauta arī noteikumos Nr.393, kas aizstāj noteikumus Nr.712, un no tā izriet, ka datu centrs liellopa pases sagatavošanu veic valsts pārvaldes uzdevuma ietvaros.  Pašlaik saskaņā ar spēkā esošo cenrādi datu centrs dzīvnieka īpašniekam vai turētājam izsniedz lauksaimniecības dzīvnieku apzīmēšanas līdzekļus (krotālijas). Krotāliju izsniegšana nav uzskatāma par valsts pārvaldes uzdevumu, tāpēc maksai par sniegto pakalpojumu piemēro pievienotās vērtības nodokli. Par valsts pārvaldes uzdevumu ir uzskatāma tikai identifikācijas numuru piešķiršana lauksaimniecības dzīvniekiem saskaņā ar Ciltsdarba un dzīvnieku audzēšanas likuma 5.panta 3.punktu un piešķirtā numura reģistrēšana Ciltsdarba un dzīvnieku audzēšanas likuma 5.panta 1.punktā minētajā lauksaimniecības dzīvnieku, īpašnieku, ganāmpulku un novietņu reģistrā. |
| 3. | Projekta izstrādē iesaistītās institūcijas | Zemkopības ministrija un Lauksaimniecības datu centrs |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Lauksaimniecības dzīvnieku īpašnieki un turētāji, kas vēlas reģistrēt jaunu ganāmpulku vai novietni, kā arī zirgu īpašnieki.  Personas, kas vēlas iegūt sertifikātu lauksaimniecības dzīvnieku pārraudzības, vērtēšanas, mākslīgās apsēklošanas un olšūnu un embriju transplantācijas darba veikšanai.  Precīzs personu skaits nav zināms; aptuveno plānoto skaitu skatīt anotācijas III sadaļas 6.1.apakšpunktā. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums sabiedrības grupām un institūcijām nemaina ne tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts sabiedrības mērķgrupām nepalielina izmaksas par saņemtajiem pakalpojumiem. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014. gads** | | Turpmākie trīs gadi (*euro*) | | |
| **2015. gads** | **2016. gads** | **2017. gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2014. gadu | Izmaiņas, salīdzinot ar kārtējo 2014. gadu | Izmaiņas, salīdzinot ar kārtējo 2014. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **32 648** | **32 648** | **32 648** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 32 648 | 32 648 | 32 648 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **0** | **32 648** | **32 648** | **32 648** |
| 2.1. valsts pamatbudžets | 0 | 0 | 32 648 | 32 648 | 32 648 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **0** | **0** | **0** | **0** |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | **0** | **0** | **0** | **0** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 6.1. Lauksaimniecības datu centra detalizēts ieņēmumu aprēķins   |  |  |  |  |  | | --- | --- | --- | --- | --- | | Pakalpojuma veids | Mērvienība | Izcenojums, EUR | Plānotais pakalpojumu skaits 2015.gadā, gab. | Plānotie pašu ieņēmumi 2015.gadā, EUR | | Jauna ganāmpulka reģistrācija | gab. | 5,69 | 2920 | 16 615 | | Jaunas dzīvnieku novietnes reģistrācija | gab. | 5,69 | 1062 | 6043 | | Zirga pases izgatavošana | gab. | 7,11 | 576 | 4096 | | Zirga pases dublikāta izgatavošana | gab. | 14,23 | 5 | 71 | | Zirga pases izgatavošana darbdienas laikā | gab. | 21,34 | 1 | 21 | | Sertifikāta izsniegšana lauksaimniecības dzīvnieku pārraudzības, vērtēšanas, mākslīgās apsēklošanas un olšūnu un embriju transplantācijas darba veikšanai | gab. | 26,86 | 216 | 5802 | | KOPĀ |  |  |  | **32648** |   6.2. Lauksaimniecības datu centra detalizēts izdevumu aprēķins   |  |  |  | | --- | --- | --- | | EKK | Izdevumu veidi | 2015.g. plāns, EUR | | 1000-4000; 6000-7000 | **Uzturēšanas izdevumi** | **32648** | | 1000-2000 | **Kārtējie izdevumi** | **32  648** | | 1000 | Atlīdzība | 25 380 | | 1100 | Atalgojums | 20 536 | | 2000 | Preces un pakalpojumi | 7268 | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  | | | | |

*Anotācijas IV un V sadaļa – projekts šīs jomas neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par normatīvā akta projektu ievietota tīmekļa vietnē www.zm.gov.lv. |
| 2. | Sabiedrības līdzdalība projekta izstrādē | Projekts elektroniski nosūtīts saskaņošanai Lauksaimnieku organizāciju sadarbības padomei un Zemnieku saeimai. |
| 3. | Sabiedrības līdzdalības rezultāti | Lauksaimnieku organizāciju sadarbības padome un Zemnieku saeima atbalsta projekta tālāku virzību.  Sabiedriskās apspriešanas laikā komentāri un iebildumi par projektu nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas. Projekta izpildei nav nepieciešams izveidot jaunas institūcijas.  Projekta izpildei nav plānota esošu institūciju likvidācija, reorganizācija vai apvienošana. |
| 3. | Cita informācija | Nav. |

Zemkopības ministrs J.Dūklavs

17.12.2014. 8:11

1310

L.Ozoliņa

67027422, Ligija.Ozolina@zm.gov.lv